Το κατάλυμά έχει θετικά αλλά και αρνητικά χαρακτηριστικά.
Πρώτα τα θετικά: Άψογη καθαριότητα και τακτοποίηση του χώρου. Όμορφη και φιλική γειτονιά. Χώροι για περίπατο και αναψυχή εύκολα προσβάσιμοι.
Στη συνέχεια τα αρνητικά:
Ο μαγνητικός διακόπτης ρεύματος και ο διακόπτης φωτισμού στην κρεβατοκάμαρα έχουν βγει από τη θέση τους και κρέμονται προς τα έξω. Στην ντουλάπα υπάρχει μόνο μια κρεμάστρα και έχει μια οσμή κλεισούρας. Στην κρεβατοκάμαρα δεν υπάρχει κουρτίνα και υπάρχει μια τρύπα στο πάτωμα κοντά στην ντουλάπα. Το μπαλκονάκι στην κρεβατοκάμαρα είναι άνετο αλλά στον ακάλυπτο που βλέπει υπάρχουν διάφορα απορρίμματα.
Επίσης το συρτάρι στην κουζίνα δεν ανοίγει καθόλου εύκολα. Σημαντικότερο όμως είναι ότι, όπως είναι η διαρρύθμιση των εστιών της Ηλεκτρικής Κουζίνας, είναι αδύνατον να μαγειρέψει άνθρωπος, γιατί δεν μπορεί να βλέπει το εσωτερικό των σκευών εκτός κι αν ανεβεί σε καρέκλα ή όποιος μαγειρεύει έχει ύψος πάνω από δύο μέτρα. Το πρόβλημα έχει να κάνει με τον λανθασμένο σχεδιασμό του πάγκου. Υπερυψώθηκε ο πάγκος, για να χωρέσει το ψυγείο, και στη συνέχεια τοποθετήθηκε πάνω του η Ηλεκτρική Κουζίνα με αποτέλεσμα η κατσαρόλα να βρίσκεται σε ύψος ενός μέτρου και πενήντα εκατοστών.
Σε γενικές γραμμές τα χρήματα που πληρώσαμε ήταν πάρα πολλά για την ποιότητα του καταλύματος.